

**15 octombrie 2020**

**COMUNICAT DE PRESĂ**

***APIA demarează Campania de plăți în avans pentru anul 2020***

Agenția de Plăți și Intervenție pentru Agricultură (APIA) informează fermierii că, **la data de 16 octombrie 2020, dă startul plăților în avans în cadrul schemelor de plăți directe și al măsurilor de dezvoltare rurală legate de suprafață și de animale**.

Astfel, reamintim fermierilor că, prin Hotărârea de Guvern nr. 819/2020, au fost stabilite **cuantumurile la hectar ale plăților directe** care se acordă pentru anul de cerere 2020, astfel:

|  |  |  |
| --- | --- | --- |
| **Denumire scheme APIA** | **Cuantum 2020****(euro/ha)** | **Alocare 2020 (euro) conform Regulamentului de punere in aplicare (UE) nr. 1017/2020** |
| Schema de plată unică pe suprafață - SAPS | **98,7381** | **974,939,000** |
| Schema de plată redistributivă  | primul interval:1-5 ha inclusiv - **5,0000**al doilea interval: peste 5și până la 30 ha inclusiv) - **48,1053** | **104,163,000** |
| Schema de plată pentru practici agricole benefice pentru climă și mediu (plata pentru înverzire)  | **57,8245** | **570, 959,000** |
| Schema de plată pentru tinerii fermieri | **36,6119** | **20,547,000** |

|  |  |  |
| --- | --- | --- |
|  | **Cuantum 2020****(euro/cap)** | **Alocare 2020 (euro) conform Hotărârii de Guvern nr. 819/2020** |
| Schema de sprijin cuplat pentru speciile ovine/caprine | **17,9060** | **71,300,000** |

Nivelul plăților în avans va fi de până la **70% în cazul plăților directe**, iar plățile se fac în lei, utilizând cel mai recent curs de schimb stabilit de Banca Centrală Europeană anterior datei de 1 octombrie 2020 și publicat în Jurnalul Oficial al Uniunii Europene, respectiv **4,8725 lei pentru 1 euro**.

**În cazul sprijinului acordat în cadrul dezvoltării rurale** nivelul avansului va fi de până **la 85%,** la cursul de schimb stabilit de Banca Centrală Europeană la data de 31 decembrie 2019, respectiv **4,7830 lei pentru 1 euro**.

**Cuantumurile aferente sprijinului acordat în cadrul măsurilor de dezvoltarea rurală** în Campania 2020 sunt stabilite prin Programul Național de Dezvoltare Rurală (PNDR) 2014 – 2020 și se regăsesc accesând următorul link:

<http://www.apia.org.ro/files/news_files/Anexa_cuantumuri_pentru_masurile_de_dezvoltare_rurala_PNDR.pdf>

**SERVICIUL SERVICIUL RELAŢII CU PUBLICUL ŞI COMUNICARE**